laion/Wikipedia-Exotic huggingface dataset:
משה גרוטו

משה גרוטו, (1895 – 6 במרץ 1967) היה רופא, ממייסדי חברת התרופות "צרי", (בית החרושת הראשון בישראל לתעשיות כימיות ופרמצבטיות) והמנהל המדעי של החברה. גרוטו נולד בטרנבה שבצ'כוסלובקיה לדוד ולצפורה פאני לבית ריגר, אח בכור לאלכסנדר, לעדן ולצציליה. למד בבית ספר יהודי בטרנבה, וסיים גימנסיה, בשנת 1913 התקבל ללימודי רפואה בבודפשט שבהונגריה, ושם גם סיים. בתקופת לימודיו, היה חבר במכביה, אגודת הסטודנטים הציונים בבודפשט והיה ממייסדי קדימה בהונגריה וצ'כוסלובקיה וחבר ההנהלה של ברית עברית עולמית, סניף צ'כוסלובקיה. במלחמת העולם הראשונה היה קצין בצבא האוסטרו-הונגרי. בשנת 1926 נשא לאשה את יהודית לבית סילרד (1973-1907). בשנת 1933 עלה לארץ-ישראל. בישראל היה ממייסדי בית החרשת "צרי" - לרפואות ברחוב הגר"א בתל אביב, (בית החרשת הראשון לרפואות בישראל) והמנהל המדעי שלו. גרוטו היה חבר בהגנה. לאחר שפרש לגמלאות מ"צרי", עסק במחקר באוניברסיטה העברית בירושלים בשיתוף עם בית החולים הדסה. נפטר בשנת 1967 ונקבר בהר המנוחות. לגרוטו נולדו רות (1932) ומרים. אחיו, ד"ר אלכסנדר גרוטו עלה לארץ-ישראל בשנת 1939, עבד בקופת חולים עממית בפתח תקווה. בפתח תקווה רחוב על שמו. תרומתם של היזמים ממרכז אירופה לייסודם של ענפי-תעשייה חדשים לגמרי הורגשה גם בתעשייה הכימית-הפארמאצויטית. רוקחים עולים מגרמניה ומאוסטריה היו חלוצי ייצור התרופות בישראל. ראשית התעשייה הייתה במפעל ששמו 'פרמקו', שהוקם בשנת 1931 על ידי קבוצה של רוקחים, אלא שלא האריך ימים. בנובמבר 1932 הוקמה בתל אביב חברת 'צרי' לתעשייה פארמאצויטית וכימית, שנרכשה בקיץ 1933 על ידי גרוטו, וייס ויעקובסון, קבוצת עולים מגרמניה ומצ'כוסלובקיה. חברת 'צרי', החלה בפיתוח מוצריה – וביניהם ה'פלגין' – בשלהי שנת 1932, אלא שהוציאה אותם לשוק רק בשנת 1934, לאחר הכנות ממושכות. מפעל נוסף על 'צרי' הוקמו בתחילת 1935 מפעלי 'טבע' של ד"ר פרידלנדר בירושלים, 'הלל' בחיפה בהנהלתה של גב' אוסלנדר ובקשר הדוק עם קופת חולים כללית ו'איקאפרם' של איקלהיימר ובנימין כהן. כן הוקם בית-החרושת 'אסיא', שותפות של יזמים מקומיים עם קורט מאיר, עולה מגרמניה. עולים מארצות אחרות הקימו את מפעל 'בריא' לזריקות בתל אביב ואת מפעל 'תמר' ברחובות. ב-7 המפעלים האלה, שהיו אמורים לספק תעסוקה ל-100 עובדים, בקירוב, הושקעו כ- 35 אלף לא"י. בשנת 1968 התמזגו "אסיא" ו"צרי" ובשנת 1968 הן רכשו את "טבע". נסים לוי, יעל לוי, "רופאיה של ארץ-ישראל 1948-1799", איתי בחור - הוצאה לאור, מהדורה שנייה, מרץ 2012, עמודים 159–160. דוד תדהר (עורך), "משה גרוטו", באנציקלופדיה לחלוצי הישוב ובוניו, כרך ח (1957), עמ' 3058 י' גילון-ז'לינסקי, "תולדות התעשייה הכימית בארץ", הוצאה פרטית תשל"ו, 1976 עמ' 85–87. טבע תעשיות פרמצבטיות, היסטוריה. משה גרוטו באתר GRAVEZ בשנת 1964 התמזגו "אסיא" ו"צרי" ובשנת 1968 הן רכשו את "טבע" "צרי" - שם החברה ניתן בידי חיים נחמן ביאליק משה גרוטו (1895 - 1967) - Genealogy - Geni תרומת העלייה ממרכז אירופה להתפתחות המשק החברה והתרבות נסים לוי, יעל לוי, "רופאיה של ארץ-ישראל 1948-1799", איתי בחור - הוצאה לאור, מהדורה שנייה, מרץ 2012, ערך: גרוטו, אלכסנדר עמוד 159 מכתב ד"ר פאול וייס אל לנדאואר מ-23 ביוני 1935 (אצ"מ, תיק 7/130 S). וראה גם: ד' נידרלנד, השפעת הרופאים העולים מגרמניה על התפתחות הרפואה בארץ-ישראל', חיבור לשם קבלת התואר מ"א של האוניברסיטה העברית בירושלים, 1982, עמ' 62-61. פלגין - תכשיר להורדת חום ושיכוך כאבים משפחת סולומון 200 שנה בארץ-ישראל
גאורג הראשון, דוכס סקסוניה-מיינינגן

גאורג הראשון, דוכס סקסוניה-מיינינגן (בגרמנית: Georg I, von Sachsen-Meiningen;‏ 4 בפברואר 1761 – 24 בדצמבר 1803) היה דוכס של סקסוניה-מיינינגן בין השנים 1782–1803. גאורג נולד ב-4 בפברואר 1761 במיינינגן שהשתייכה לדוכסות סקסוניה-מיינינגן, לאנטון אולריך, דוכס סקסוניה-מיינינגן, ולשרלוטה אמליה, נסיכת הסן-פיליפסטאל, בתו של קרל הראשון, רוזן הסן-פיליפסטאל. בשנת 1763 מת אביו אנטון אולריך, ואחיו קרל וילהלם, דוכס סקסוניה-מיינינגן עלה במקומו לשלטון. בשנת 1782 מת אחיו קרל וילהלם ללא ילדים, וגאורג עלה במקומו לשלטון. זמן קצר לאחר עלותו לשלטון התחתן גאורג עם לואיזה אלאונורה, נסיכת הוהנלוהה-לאנגנבורג, ממנה היו לו 4 ילדים. גאורג שלט כעריץ נאור, ושם דגש בעיקר על החינוך. גאורג בנה גימנסיה בדוכסות, ואף פתח את ספרייתו לרשות הציבור. ב-24 בדצמבר 1803 מת גאורג, ובנו ברנהרד השני, דוכס סקסוניה-מיינינגן עלה לשלטון במקומו, תוך שאשתו לואיזה אלאונורה, נסיכת הוהנלוהה-לאנגנבורג משמשת כעוצרת עד לבגרותו. ב-27 בנובמבר 1782 התחתן גאורג עם לואיזה אלאונורה, נסיכת הוהנלוהה-לאנגנבורג, בתם של כריסטיאן אלברכט, נסיך הוהנלוהה-לאנגנבורג ואוגוסטה, נסיכת שטולברג-גדרן. ממנה היו לו 4 ילדים: אדליידה, נסיכת סקסוניה-מיינינגן (1792–1849), התחתנה עם ויליאם הרביעי, מלך הממלכה המאוחדת אידה, נסיכת סקסוניה-מיינינגן (1794–1852), התחתנה עם ברנהרד, נסיך סקסוניה-ויימאר-אייזנך בת מתה (1796) ברנהרד השני, דוכס סקסוניה-מיינינגן (1800–1882) מדיה וקבצים בנושא גאורג הראשון, דוכס סקסוניה-מיינינגן בוויקישיתוף
ג'ף אמריק

ג'ף אמריק (אנגלית: Geoff Emerick;‏ 5 בדצמבר 1945 - 2 באוקטובר 2018) היה טכנאי קול שעבד עם הביטלס בשנותיהם האחרונות. אמריק נודע בזכות השתתפותו בהקלטות לאלבומים החשובים: Revolver, Sgt. Pepper's Lonely Hearts Club Band, האלבום הלבן וAbbey Road. השיר הראשון שעליו עבד אמריק היה "Tomorrow Never Knows" מהאלבום Revolver. כמו כל מי שעבד עם הביטלס, אמריק היה טכנאי בעל ראש פתוח וגישה הרפתקנית. לבד מעבודתו עם הביטלס עבד אמריק עם להקות בריטיות אחרות באותה תקופה כמו הזומביס ובדפינגר ומאוחר יותר עם Wings של פול מקרטני, אלביס קוסטלו ונייל מקאי. נפטר ב-2 באוקטובר 2018. מדיה וקבצים בנושא ג'ף אמריק בוויקישיתוף ג'ף אמריק, ברשת החברתית פייסבוק ג'ף אמריק, ברשת החברתית אקס (טוויטר) ג'ף אמריק, ברשת החברתית אינסטגרם ג'ף אמריק, במסד הנתונים הקולנועיים IMDb (באנגלית) ג'ף אמריק, באתר Last.fm (באנגלית) ג'ף אמריק, באתר AllMusic (באנגלית) ג'ף אמריק, באתר MusicBrainz (באנגלית) ג'ף אמריק, באתר Discogs (באנגלית) ריאיון עם ג'ף אמריק (באנגלית) בן שלו, "הביטלס לא ראו בי אף פעם אחד משלהם", באתר הארץ, 3 באוקטובר 2018 מאמר על אמריק בפתיחת הקריירה באתר מלודיה, Melodia.me ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
אימה אמריקאית: רואנוק

"אימה אמריקאית: רואנוק" (באנגלית: American Horror Story: Roanoke) היא העונה השישית של סדרת האימה האמריקאית "אימה אמריקאית", שנוצרה והופקה על ידי ראיין מרפי ובראד פלצ'ק. העונה עלתה לשידור ב-14 בספטמבר 2016 ברשת FX Networks. חלק מהאירועים המתרחשים בסדרה הושראו באופן רופף מאירועים אמיתיים. לפני העלייה למסכים, ציין יוצר הסדרה ראיין מרפי כי העונה השישית תהיה "נוכלת יותר" ו"אפלה יותר" בניגוד לעונה הקודמת, "אימה אמריקאית: המלון". פרטים על העלילה ועל צוות השחקנים נשמרו בסודיות עד לשידור פרק הבכורה, גישה לא רגילה לפרסום וקידום הסדרה. כתוצאה מכך, עונה זו הפכה לראשונה שהייתה ללא כותרת משנה עד לעליית העונה. לאחר שפורסמו תמונות מסט הצילומים בסנטה קלריטה, הועלו השערות רבות כי העונה תעקוב אחרי היעלמות מושבת רואנוק ב-1580. פרק הבכורה חשף את קונספט העונה; העונה מתוארת כסדרה דוקומנטרית על-טבעית בשם "סיוט הרואנוק שלי", כאשר שחקנים מקצועיים מגלמים ומשחזרים את חוויותיהם של זוג נשוי שעברו להתגורר בקרוליינה הצפונית. העונה מוצגת לצופים כסדרת טלוויזיה דוקומנטרית בשם "סיוט הרואנוק שלי", העוקבת אחר בעל ואשתו בשם מאט ושלבי מילר (אנדרה הולנד ולילי רייב), המספרים לצופים על חוויותיהם במושבת רואנוק המסתורית. חוויותיהם של הזוג משוחזרות כביכול על ידי צוות שחקנים מקצועי (שרה פולסון, קובה גודינג ג'וניור, אנג'לה באסט, וס בנטלי, קתי בייטס, אוון פיטרס, מאט בומר, פין ויטרוק, ליידי גאגא ושאיין ג'קסון). לאחר הצלחת הסדרה הדוקומנטרית, מפיק הסדרה מחליט להחזיר את משתתפי הסדרה חזרה לבית רואנוק, ושם הם מתים בזה אחר זה, ונשאר ניצול אחד בלבד. לי האריס (עדינה פורטר) אגנס מרי וינסטד / השוחטת (קתי בייטס) דומיניק בנקס / מאט מילר (קובה גודינג ג'וניור) מאט מילר (אנדרה הולנד) שלבי מילר (לילי רייב) אודרי טינדל / שלבי מילר (שרה פולסון) מונט תימוסה / לי האריס(אנג'לה באסט) ויליאם ואן הנדרסון / אליאס (דניס או'הר) דילן / אמברוז (וס בנטלי) רורי מונהאן / אדוארד (אוון פיטרס) סידני אהרון ג'יימס (שאיין ג'קסון) סקאטאץ' (ליידי גאגא / אלכסנדרה דדריו) פלורה האריס (סאניה סידני) מייסון האריס (צ'ארלס מאליק ויטפילד) אשלי גילברט / קריקט (לזלי ג'ורדן) ג'תר פולק (פין ויטרוק) פרסיליה (אסטל הרמנסן) אתר האינטרנט הרשמי של אימה אמריקאית: רואנוק "אימה אמריקאית", במסד הנתונים הקולנועיים IMDb (באנגלית) Pehanick, Maggie (24 באפריל 2016). "The True Stories Behind 18 American Horror Story Characters". Popsugar.com. נבדק ב-8 במאי 2016. {{cite web}}: (עזרה) Wood, Lucy (18 באוקטובר 2015). "DID YOU KNOW THESE AMERICAN HORROR STORY PLOTLINES ARE BASED ON TRUE EVENTS?". Sugarscape.com. נבדק ב-8 במאי 2016. {{cite web}}: (עזרה) Gennis, Sadie (20 באוקטובר 2015). "The Real-Life Inspirations Behind American Horror Story: Hotel". TV Guide. נבדק ב-8 במאי 2016. {{cite web}}: (עזרה)
פרס לייבניץ

פרס גוטפריד וילהלם לייבניץ (בגרמנית: Der Gottfried-Wilhelm-Leibniz-Preis או בקיצור: Leibniz-Preis) הוא פרס המוענק מטעם קרן המחקר הגרמנית (DFG) ל"מדענים ואנשי אקדמיה בולטים בתחומם אשר השיגו הישגים יוצאי דופן בתחום המחקר שלהם." תוכנית הפרס נוסדה בשנת 1985 ומדי שנה מוענקים עד עשרה פרסים ליחידים או לקבוצות מחקר העובדים במוסד מחקר בגרמניה או במוסד מחקר גרמני מחוץ לתחומי המדינה. הפרס נקרא על שם המתמטיקאי, הפילוסוף ואיש האשכולות הגרמני גוטפריד וילהלם לייבניץ. זהו אחד מפרסי המחקר הגדולים בגרמניה וסכום המענק המרבי לאדם בודד הוא 2.5 מיליון אירו. מטרת הפרס לשפר את תנאי עבודתם של מדענים ואקדמאים בולטים, להרחיב את הזדמנויות המחקר העומדות בפניהם, לשחררם מן הנטל של מטלות מינהליות ולסייע להם להעסיק עוזרי מחקר צעירים ואיכותיים. בין זוכי הפרס לייבניץ נמצאים זוכה פרס נובל לכימיה בשנת 2014 שטפן הל (2008), גרד פאלטינגס (1996), סוונטה פבו (1992), זוכה פרס נובל לפיזיקה בשנת 2005 תאודור הנש (1989), זוכה פרס נובל לפיזיולוגיה או לרפואה בשנת 1991 ארווין נהר (1987), ברט זקמן (1987) שותפו של נהר לפרס נובל בשנת 1991, יורגן הברמאס (1986), הארטמוט מישל (1986) וכריסטיאנה ניסליין-פולהרד (1986). מדיה וקבצים בנושא פרס לייבניץ בוויקישיתוף Gottfried Wilhelm Leibniz Prize (באנגלית) רשימת זוכי הפרס (בגרמנית) Gottfried Wilhelm Leibniz Prize Gottfried Wilhelm Leibniz Prize - In Brief
דייט בעירום

דייט בעירום (באנגלית: Dating Naked) היא תוכנית ריאליטי אמריקאית ששודרה בערוץ VH1, החל מיולי 2014. התוכנית מפגישה מספר משתתפים הטרוסקסואליים שמתחלפים מפעם לפעם, בעודם עירומים. איברי המין של המשתתפים משני המינים, שדי הנשים, ולעיתים עכוזיהם, מצונזרים. איימי פרפאת' שימשה כמגישה במשך שתי העונות הראשונות, בעודה לבושה. העונה הראשונה צולמה באי בפנמה. העונה השנייה, אשר צולמה באזור הפיליפינים, הייתה תחת הכותרת "דייט בעירום: משחק על כל הקופה". שידור הבכורה היה ב-22 ביולי 2015, והעונה הסתיימה ב-16 בספטמבר 2015. העונה השלישית במספר, בהגשתה של רוקסי דיאז, צולמה בבורה בורה, והועלתה לראשונה ב-29 ביוני 2016. אליסון דייוויס כתב כי התוכנית "דוחפת את גבולות החיזור ובאופן יצירתי מרחיבה את רשימת הפעילויות שאדם יכול לעשות בעירום," אך גם מתח ביקורת על סצנות התוכנית בבריכה בשל היותן חושפניות מדי לדעתו. אמילי יואט תיארה את התוכנית כ"מביכה ביותר בטלוויזיה." ביקורת שלילית אף יותר מ-Time מתארת אותה כתוכנית דייטים אופיינית "ברגע שאתה (והמשתתפים) מתרגלים לגימיק העירום". באוגוסט 2014, ג'סי ניסוויץ, מתחרה בפרק השלישי של העונה הראשונה, אשר שודרה ב-31 ביולי 2014, הגישה תביעה נגד ויאקום, וכן נגד פיירלייט אנטרטיינמנט ונגד לייטהארטד אנטרטיינמנט בסך $10 מיליון דולר, לאחר ששידרו צילום בלתי מצונזר של מפשעתה. ויאקום, פיירלייט אנטרטיינמנט ולייטהארטד אנטרטיינמנט ביקשו לדחות את התביעה, בטענה שלפני שהצילומים החלו, ניסוויץ חתמה על שלושה הסכמים, שבהם הסכימה כי היא תשתתף ותצולם בעירום מלא, ושהצילום הזה ישודר ויופץ ללא הגבלה." בחודש מרץ 2015, התביעה נדחתה על ידי שופט בית המשפט העליון של ניו-יורק. אדם מחפש את חווה משיכה בעירום אתר האינטרנט הרשמי של דייט בעירום (באנגלית) דייט בעירום, ברשת החברתית אקס (טוויטר) "דייט בעירום", במסד הנתונים הקולנועיים IMDb (באנגלית) כוכבת הפורנו הישראלית כבשה את הפריים טיים, באתר ‏מאקו‏, 31 באוגוסט 2014 שכחו לצנזר: העירום שהוביל לתביעה של 10 מיליון דולר, באתר ‏מאקו‏, 24 באוגוסט 2014 כתבה בעכבר העיר על התוכנית Kimble, Lindsay (29 ביוני 2015). "Dating Naked Season 2 Supertease: 'This Is, Hands Down, the Weirdest Date I Have Ever, Ever Been On'". People Magazine. נבדק ב-29 ביוני 2015. {{cite web}}: (עזרה) Black, Elizabeth (14 בספטמבר 2015). "Dating Naked Gets The Greenlight For Season Three!". VH1. נבדק ב-14 בספטמבר 2015. {{cite web}}: (עזרה) Bellino, Damian (25 במאי 2016). "Get Ready to Bare All: Dating Naked Returns for Season Three on June 29th". VH1. נבדק ב-25 במאי 2016. {{cite web}}: (עזרה) Davis, Allison (25 ביולי 2014). "Dating Naked: You Know What They Say About Men With Big Blurs". New York Magazine. נבדק ב-2014-07-28. {{cite web}}: (עזרה) Hewett, Emily (25 ביולי 2014). "Avert your eyes, it's Dating Naked episode 2: And you thought episode 1 was bad…". Metro.co.uk. נבדק ב-2014-07-28. {{cite web}}: (עזרה) Dockterman, Eliana (17 ביולי 2014). "Dating Naked Is Just the Same Old Reality Formula, With Less Clothes". Time. נבדק ב-2014-07-28. {{cite web}}: (עזרה) Schram, Jamie (20 באוגוסט 2014). "'Dating Naked' cast member sues after crotch-blur fail". New York Post. נבדק ב-2014-08-22. {{cite web}}: (עזרה) "‘Dating Naked’ $10M ‘Inadvertent’ Nudity Suit Should Be Tossed, Says Viacom" (Oct 17, 2014) Deadline.com Patten, Dominic (6 במרץ 2015). "'Dating Naked' $10M Lawsuit Stripped By Judge". Deadline.com. נבדק ב-6 במרץ 2015. {{cite web}}: (עזרה)
לורי רובינסון

לורי ג'יי. רובינסון (באנגלית: Lori J. Robinson; נולדה ב-1959) היא קצינה בדימוס בדרגת גנרל בחיל האוויר של ארצות הברית. בתפקידה האחרון שירתה כמפקדת פיקוד צפון של ארצות הברית ומפקדת פיקוד הגנת האוויר והחלל של צפון אמריקה, בכך הייתה הקצינה הבכירה ביותר מבחינת תפקיד בתולדות ארצות הברית. רובינסון נולדה בטקסס הבכורה מחמישה ילדים של טיש וג'ורג' הווארד. אביה היה טייס קרב וקולונל בחיל האוויר של ארצות הברית ובעקבותיו נדדה משפחתה ורובינסון גדלה בין השאר בצרפת, באנגליה, איידהו, קרוליינה הדרומית, וירג'יניה וניו המפשייר. היא סיימה תואר ראשון באנגלית מאוניברסיטת ניו המפשייר, במהלך הלימודים הצטרפה לתוכנית הכשרת הקצונה של חיל האוויר האמריקאי וקיבלה דרגות קצונה במאי 1981. ב-1986 מונתה למדריכת הפעלת מערכות נשק בבית הספר לטייסי קרב בבסיס נליס, תפקיד אשר גרם לה לרצות בפיתוח הקריירה הצבאית. היא הוכשרה כבקרית אוויר, שירתה כאשת צוות אוויר המפעילה מערכות שליטה ובקרה במטוסי E-8 ומטוסי בואינג E-3 סנטרי וצברה לאורך הקריירה הצבאית שלה למעלה מ-900 שעות טיסה. בשנים 2002–2004 פיקדה על להק בקרה אווירית בכנף בקרה אווירית 552, ושימשה סגנית כנף המשלוח 405 של חיל האוויר במהלך מלחמת עיראק. בשנים 2004–2005 פיקדה על כנף הדרכה 17 בבסיס גודפלו בטקסס, בשנים 2007–2008 פיקדה על כנף בקרה אווירית 552 המפעילה מטוסי בואינג E-3 סנטרי, היא הייתה בכך לאישה הראשונה והלא טייסת הראשונה למלא תפקיד זה. לאחר מכן מילאה מספר תפקידי מטה בפנטגון תחת מזכיר חיל האוויר של ארצות הברית. בשנים 2012–2013 שירתה כסגנית הכוח האווירי של פיקוד מרכז של ארצות הברית, בשנים 2013–2014 שימשה סגנית פיקוד הקרב של חיל האוויר. באוקטובר 2014 קודמה לדרגת גנרל ומונתה למפקדת כוחות האוויר של ארצות הברית בגזרת האוקיינוס השקט. היא הייתה בכך האישה הראשונה לפקד על מפקדה מרכזית בחיל האוויר. במאי 2016 מונתה למפקדת פיקוד צפון של ארצות הברית ובמקביל למפקדת פיקוד הגנת האוויר והחלל של צפון אמריקה. היא האישה הראשונה שפיקדה על פיקוד במחלקת ההגנה והקצינה הבכירה ביותר בתולדות הכוחות המזוינים של ארצות הברית. היא נבחרה לרשימת הטיים 100 של האישים המשפיעים ביותר בעולם לשנת 2016. במאי 2018 סיימה את תקופת כהונתה ופרשה מהשירות הצבאי. לאחר פרישתה מכהנת כעמיתה בכירה באוניברסיטה לביטחון לאומי. רובינסון נשואה לדייוויד, טייס קרב וקצין בדימוס בחיל האוויר בדרגת מייג'ור גנרל ולזוג שלושה ילדים. בתה החורגת שירתה כקצינה בחיל האוויר ונפטרה לאחר פציעה בתאונת טיסה. היא בעלת תואר שני בחינוך ובמנהיגות מאוניברסיטת המדינה בטרוי שבאלבמה, בעלת תואר שני בלימודי ביטחון לאומי ואסטרטגיה ממכללת המלחמה של הצי ותואר ראשון באנגלית מאוניברסיטת ניו המפשייר. מדיה וקבצים בנושא לורי רובינסון בוויקישיתוף ביוגרפיה באתר פיקוד צפון של ארצות הברית ביוגרפיה באתר חיל האוויר האמריקאי Becoming Lori Robinson, מגזין אוניברסיטת ניו המפשייר, סתיו 2016 לורי רובינסון, באתר אנציקלופדיה בריטניקה (באנגלית) How America's highest ranking woman in uniform, Lori Robinson, defied the odds to become head of U.S. Northern Command, קולורדו ספרינגס גאזאט, 2 באוקטובר 2016 תמי דקוורת', Pioneering warrior, באתר טיים מגזין לורי רובינסון באתר האוניברסיטה Gen. Lori Robinson becomes first woman to lead top-tier U.S. combat command, ‏airforcetimes.com, ‏13 במאי 2016
קרל וילהלם, דוכס סקסוניה-מיינינגן

קרל וילהלם, דוכס סקסוניה-מיינינגן (בגרמנית: Karl Wilhelm, von Sachsen-Meiningen;‏ 19 בנובמבר 1754 – 21 ביולי 1782) היה דוכס של סקסוניה-מיינינגן בין השנים 1763–1782. קרל וילהלם נולד ב-19 בנובמבר 1754 בעיר החופשית פרנקפורט, לאנטון אולריך, דוכס סקסוניה-מיינינגן, ולשרלוטה אמליה, נסיכת הסן-פיליפסטאל, בתו של קרל הראשון, רוזן הסן-פיליפסטאל. בשנת 1763 מת אביו אנטון אולריך, וקרל וילהלם עלה במקומו לשלטון, תוך שאמו משמשת כעוצרת עד לבגרותו. ב-5 ביוני 1780 התחתן קרל וילהלם עם לואיזה, נסיכת שטולברג-גדרן, בתם של כריסטיאן קרל, נסיך שטולברג-גדרן ואלאונורה, רוזנת רויס-לוברשטיין, אך לא היו להם ילדים. ב-21 ביולי 1782 מת קרל וילהלם ללא ילדים, ואחיו גאורג הראשון, דוכס סקסוניה-מיינינגן עלה לשלטון במקומו. מדיה וקבצים בנושא קרל וילהלם, דוכס סקסוניה-מיינינגן בוויקישיתוף קרל וילהלם, דוכס סקסוניה-מיינינגן, באתר "Find a Grave" (באנגלית)
אנטון אולריך, דוכס סקסוניה-מיינינגן

אנטון אולריך, דוכס סקסוניה-מיינינגן (בגרמנית: Anton Ulrich, von Sachsen-Meiningen;‏ 22 באוקטובר 1687 – 27 בינואר 1763) היה דוכס של סקסוניה-מיינינגן בין השנים 1746–1763. אנטון אולריך נולד ב-22 באוקטובר 1687 במיינינגן שהשתייכה לדוכסות סקסוניה-מיינינגן, לברנהרד הראשון, דוכס סקסוניה-מיינינגן, ולאליזבת אלאונורה, רוזנת בראונשווייג-וולפנביטל, בתו של אנטון אולריך, דוכס בראונשווייג-וולפנביטל. בשנת 1706 מת אביו ברנהרד הראשון, דוכס סקסוניה-מיינינגן, ובעקבות כך פרץ סכסוך ירושה בין אנטון אולריך לאחיו הגדולים ארנסט לודוויג הראשון, דוכס סקסוניה-מיינינגן ופרידריך וילהלם. בשנת 1711 התחתן אנטון אולריך בחשאי עם פיליפינה אליזבת סזאר, שהייתה בת לווייתה של אחותו אליזבת ארנסטינה, וחי עמה רוב הזמן באמסטרדם. דודו קרל השישי, קיסר האימפריה הרומית הקדושה העניק לפיליפינה בשנת 1727 תואר נסיכה, ואישר שילדיה יוכלו לרשת את אנטון אולריך, אולם קרל השביעי, קיסר האימפריה הרומית הקדושה ביטל את האישור בשנת 1744. בשנת 1746 מת אחיו פרידריך וילהלם, דוכס סקסוניה-מיינינגן ללא ילדים, ואנטון אולריך עלה לשלטון במקומו. מכיוון שילדיו לא יכלו לרשת אותו לאחר מותו, החלו קרוביו דוכסי ויימאר וגותה לדון בחלוקת הירושה. אולם בשנת 1750 התחתן אנטון אולריך עם שרלוטה אמליה, רוזנת הסן-פיליפסטאל, בתם של קרל הראשון, רוזן הסן-פיליפסטאל וקתרינה כריסטינה, נסיכת סקסוניה-ויימאר, ממנה נולדו לו 8 ילדים. לאחר עלותו לשלטון העביר אנטון אולריך את מעונו הרשמי לפרנקפורט, והתגורר שם ברוב הזמן. ב-27 בינואר 1763 מת אנטון אולריך, ובנו קרל וילהלם, דוכס סקסוניה-מיינינגן עלה לשלטון במקומו, תוך שאשתו שרלוטה אמליה, רוזנת הסן-פיליפסטאל משמשת כעוצרת עד לבגרותו. בינואר 1711 התחתן אנטון אולריך עם פיליפינה אליזבת סזאר, ממנה נולדו לו 10 ילדים: פיליפינה אנטוינטה, נסיכת סקסוניה-מיינינגן (1712 – 1785). פיליפינה אליזבת, נסיכת סקסוניה-מיינינגן (1713 – 1781). פיליפינה לואיזה, נסיכת סקסוניה-מיינינגן (1714 – 1771). פיליפינה וילהלמינה, נסיכת סקסוניה-מיינינגן (1715 – 1718). ברנהרד ארנסט, נסיך סקסוניה-מיינינגן (1716 – 1778). אנטוניה אוגוסטה, נסיכת סקסוניה-מיינינגן (1717 – 1768). סופיה וילהלמינה, נסיכת סקסוניה-מיינינגן (1719 – 1723). קרל לודוויג, נסיך סקסוניה-מיינינגן (1721 – 1727). כריסטינה פרדריקה, נסיכת סקסוניה-מיינינגן (1723). פרידריך פרדיננד, נסיך סקסוניה-מיינינגן (1725). ב-26 בספטמבר 1750 התחתן אנטון אולריך עם שרלוטה אמליה, נסיכת הסן-פיליפסטאל, בתם של קרל הראשון, רוזן הסן-פיליפסטאל וקתרינה כריסטינה, נסיכת סקסוניה-ויימאר. ממנה היו לו 8 ילדים: שרלוטה, נסיכת סקסוניה-מיינינגן (1751–1827), התחתנה עם ארנסט השני, דוכס סקסוניה-גותה-אלטנבורג לואיזה, נסיכת סקסוניה-מיינינגן (1752–1805), התחתנה עם אדולף, רוזן הסן-פיליפסטאל-בארכפלד אליזבת, נסיכת סקסוניה-מיינינגן (1753–1754) קרל וילהלם, דוכס סקסוניה-מיינינגן (1754–1782) פרידריך פרנץ, נסיך סקסוניה-מיינינגן (1756–1761) פרידריך וילהלם, נסיך סקסוניה-מיינינגן (1757–1758) גאורג הראשון, דוכס סקסוניה-מיינינגן (1761–1803) אמליה, נסיכת סקסוניה-מיינינגן (1762–1798), התחתנה עם היינריך קרל ארדמן, נסיך קרולט-בויטן מדיה וקבצים בנושא אנטון אולריך, דוכס סקסוניה-מיינינגן בוויקישיתוף
לואיזה אלאונורה, נסיכת הוהנלוהה-לנגנבורג

לואיזה אלאונורה, נסיכת הוהנלוהה-לנגנבורג (בגרמנית: Louise Eleonore zu Hohenlohe-Langenburg;‏ 11 באוגוסט 1763 – 30 באפריל 1837), הייתה נסיכה גרמנית, ואשתו של גאורג הראשון, דוכס סקסוניה-מיינינגן. לואיזה אלאונורה נולדה ב-11 באוגוסט 1763 בלנגנבורג שהשתייכה לנסיכות הוהנלוהה-לנגנבורג, לכריסטיאן אלברכט, נסיך הוהנלוהה-לנגנבורג ולאוגוסטה, נסיכת שטולברג-גדרן, בתו של פרידריך קרל, נסיך שטולברג-גדרן. ב-27 בנובמבר 1782 התחתנה לואיזה אלאונורה עם גאורג הראשון, דוכס סקסוניה-מיינינגן, ממנו היו לה 4 ילדים. בשנת 1803 מת בעלה גאורג, ובנה ברנהרד השני, דוכס סקסוניה-מיינינגן עלה לשלטון במקומו, תוך שלואיזה אלאונורה משמשת כעוצרת עד לבגרותו. בזמן המלחמות הנפוליאוניות עשתה לואיזה אלאונורה כל שביכולתה על מנת לשמור על עצמאות הדוכסות, ולצורך כך הצטרפה בשנת 1806 לקונפדרציה של הריין. למרות שהארץ נבזזה שוב ושוב על ידי כוחות צרפתיים ורוסיים, לא ברחה לואיזה אלאונורה מהדוכסות, אלא נשארה בטירתה יחד עם ילדיה, וייבאה חיטה על מנת להפחית את הרעב ששרר בדוכסות. בשנת 1813 עברה לואיזה אלאונורה למחנה בעלות הברית, ובכך הצליחה לשמור על עצמאות הדוכסות גם בקונגרס וינה. בשנת 1821 חנכה לואיזה אלאונורה את הגימנסיה שהחל בעלה לבנות, ובאותה שנה נטל בנה ברנהרד השני, דוכס סקסוניה-מיינינגן את השלטון לידיו. לואיזה ביקרה הרבה בחו"ל, ואף ביקרה את בתה אדליידה, נסיכת סקסוניה-מיינינגן בבריטניה, וב-30 באפריל 1837 מתה לואיזה אלאונורה במיינינגן. ב-27 בנובמבר 1782 התחתנה לואיזה אלאונורה עם גאורג הראשון, דוכס סקסוניה-מיינינגן. ממנו היו לה 4 ילדים: אדליידה, נסיכת סקסוניה-מיינינגן (1792–1849), התחתנה עם ויליאם הרביעי, מלך הממלכה המאוחדת אידה, נסיכת סקסוניה-מיינינגן (1794–1852), התחתנה עם ברנהרד, נסיך סקסוניה-ויימאר-אייזנך בת מתה (1796) ברנהרד השני, דוכס סקסוניה-מיינינגן (1800–1882) מדיה וקבצים בנושא לואיזה אלאונורה, נסיכת הוהנלוהה-לנגנבורג בוויקישיתוף
כמאל אוקם

כמאל אוקם (בטורקית: Kemal Ökem; נולד ב-1967) הוא דיפלומט טורקי, המכהן כשגריר טורקיה בישראל. אוקם הוא בעל תואר דוקטור מ-Middle East Technical University באנקרה ובעל תואר מוסמך מאוניברסיטת אוקספורד. אוקם שירת כדיפלומט בשגרירויות ארצו בבריטניה ובערב הסעודית וכיהן כנציג טורקיה לארגון נאט"ו. שימש במשרד החוץ הטורקי כאחראי על הדסק הישראלי וכן כסמנכ"ל לענייני המזרח התיכון. בתפקידו האחרון לפני מינויו לשגריר בישראל שימש כיועץ מדיני לראש ממשלת טורקיה בינאלי ילדרים. לפני כן שימש כיועץ גם לראש הממשלה אהמט דבוטאולו. אוקם הוא השגריר הטורקי הראשון המכהן בישראל מאז הוחזר ממנה שגריר טורקיה בשנת 2010 לאחר פרוץ המשבר בין המדינות על רקע תקרית האונייה מאווי מרמרה. ב-16 בנובמבר 2016 הודיע נשיא טורקיה רג'פ טאיפ ארדואן על מינויו של אוקם לשגריר בישראל, בהתאם להסכם הפיוס בין שתי המדינות. אוקם החל את כהונתו בישראל ב-12 בדצמבר 2016. מדיה וקבצים בנושא כמאל אוקם בוויקישיתוף עמית ולדמן, ‏ארדואן מינה שגריר חדש לישראל, באתר ‏מאקו‏, 16 בנובמבר 2016 איתמר אייכנר, לאחר 6 שנות נתק: שגריר טורקי בישראל, באתר ynet, 10 בדצמבר 2016 ידיעה על מינוי אוקם לשגריר בישראל, באתר Daily Sabah (באנגלית) דין שמואל אלמס, טורקיה העבירה מסר לישראל: מוכנים להחזיר שגריר לת"א, באתר ישראל היום, 30 במרץ 2021 אמיר אלון, שגריר טורקיה בישראל: "לבדוק מדוע אזהרת המסע קיימת", באתר ynet, 25 במאי 2017 ערך זה הוא קצרמר בנושא טורקים. אתם מוזמנים לתרום לוויקיפדיה ולהרחיב אותו.
שמשון אורנשטיין

רבי שמשון אורנשטיין (כ"ה באלול ה'תקפ"ד, 18 בספטמבר 1824 - כ"ג בכסלו ה'תרס"ד, 12 בדצמבר 1903) היה רב פולני ורבן של הערים אוזורקוב וקאליש. נולד בקמפן שבפרוסיה (אנ') לרב משה אורנשטיין, למד אצל אביו ואצל הרב יעקב שמחה רפיש, מחבר "משכן העדות". מסופר שכבר בנערותו היה בקי בספר "קצות החושן". בשנת ה'תרי"ג (~1853) התמנה כאב"ד קרושנביץ, בעיר זו כיהן עשר שנים שבהן לימד תלמידים וכתב חיבורים על כמה ממסכתות התלמוד הבבלי. בשנת ה'תרכ"ג התמנה כרבה של אוזורקוב והחזיק בכהונתו זו במשך עשרים ושלוש שנים. בתקופת כהונתו באוזורקוב, ישב יחד עם רבי מאיר ליבוש מלבי"ם ורבי ישראל יהושע מקוטנא בבית הדין המיוחד שדן בסכסוך בקהילת לונטשיץ בדבר כהונתו של רבי שלמה ליב מורגנשטרן מחבר "מנחת הבוקר" לאחר שהתברר כי הוא עיוור. בשנת ה'תרמ"ו התמנה כרב ואב"ד בקאליש ולאחר מות רבה של העיר, הרב חיים אלעזר וקס מילא את מקומו. הוא כיהן כרבה של קאליש עד פטירתו בשנת ה'תרס"ד (1903), החליף אותו ברבנות העיר הרב יחזקאל ליבשיץ. חלק מהגהותיו לרמב"ם משוקעות בחיבור "ציוני מהר"ן" שכתב חתנו הרב נחום אש ושנדפסו בכמה מדפוסי משנה תורה לרמב"ם החל מדפוס ורשה תרמ"א. הרב אש היה צעיר בעת פרסום החיבור וחמיו הרב אורנשטיין הוא שמסר את החיבור לדפוס. במהדורת שולזינגר של הרמב"ם ייחסו בטעות את החיבור כולו לרב אורנשטיין. בן-ציון אייזנשטט, הרב ר' שמשון אורינשטיין, דור רבניו וסופריו, תרנ"ה-תרס"ה, חלק א, עמודים 7–8, באתר היברובוקס לוי אובצינסקי, נחלת אבות, אות ש, פריט פג: הרב הג' ר' שמשון אורינשטיין שליט"א, וילנה, תרנ"ד, באתר היברובוקס
830-839 לפנה"ס

שימו לב: ערך זה מכיל אירועים מן השנים 839 - 830 לפנה"ס 836 לפנה"ס - שלמנאסר השלישי מלך אשור, מוביל צבא נגד טאבארני. 836 לפנה"ס - מלחמת אזרחים פורצת במצרים. שלמנאסר השלישי, מלך אשור (מלך בשנים 824 - 858 לפנה"ס). יהוא, מלך ישראל (מלך בשנים 814 - 842 לפנה"ס). יואש, מלך יהודה (מלך בשנים 797 - 836 לפנה"ס). מדיה וקבצים בנושא 830-839 לפנה"ס בוויקישיתוף ערך זה הוא קצרמר בנושא כרונולוגיה. אתם מוזמנים לתרום לוויקיפדיה ולהרחיב אותו.